**DISPOZIŢIA**

**nr. 28 din 22 ianuarie 2021**

**pentru modificarea** **Dispoziției Președintelui Consiliului Județean Cluj nr. 814 din 26.10.2020 privind constituirea comisiei de evaluare a ofertelor pentru atribuirea contractului având ca obiect Dotări specifice activității medicale din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca”**

Preşedintele Consiliului Judeţean Cluj,

Având în vedere Referatul Nr. 2357 / 21.01.2021 elaborat de către Direcția de Dezvoltare și Investiții referitor la modificarea Comisiei de evaluare a ofertelor pentru atribuirea contractului având ca obiect *Dotări specifice activității medicale din cadrul proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19” – 26 Loturi*,

Ținând cont de prevederile art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În conformitate cu dispozițiile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1), lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

Art. I. Dispoziţia Preşedintelui Consiliului Judeţean Cluj nr. 814 din 26.10.2020 privind constituirea comisiei de evaluare a ofertelor pentru atribuirea contractului având ca obiect Dotări specifice activității medicale din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca”, se modifică după cum urmează:

1. Anexa <<Componența Comisiei de evaluare a ofertelor pentru atribuirea contractului având ca obiect Dotări specifice activității medicale din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca”>> se înlocuiește cu anexa care face parte din prezenta dispoziție.
2. Articolul 2 se modifică şi va avea următorul cuprins:

Art. 2. Domnul Sebastian Pavel - Consilier achiziții publice – Direcția Dezvoltare și Investiții/Serviciul Lucrări şi Achiziţii Publice, se numește în calitate de persoană responsabilă cu aplicarea procedurii de atribuire a contractului precizat la articolul 1.

Art. II. Prezenta dispoziţie se comunică prin e-mail, persoanelor nominalizate în anexa prezentei dispoziții, Direcției Dezvoltare și Investiții, precum şi Prefectului Judeţului Cluj și se aduce la cunoștința publică prin afișare pe pagina de internet “www.cjcluj.ro”

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Anexă la Dispoziția nr. 28/22 ianuarie 2021**

**Componența** **Comisiei de evaluare a ofertelor pentru**

**atribuirea contractului având ca obiect Dotări specifice activității medicale din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca”**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| 1 | Președinte | **Sebastian Pavel** | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | Președinte cu drept de vot |
| 2 | Membru | **Cosmina-Mariana Irimieș** | Consilier | Direcția Dezvoltare și Investiții/Serviciul Managementul Proiectelor | Nominalizat în calitate de preşedinte de rezervă |
| 3 | Membru | **Cristian Ioan Radu** | fizician | Spitalului Clinic Județean de Urgență Cluj-Napoca | - |
| 4 | Membru | **Cosmin-Emil Rogozan** | Consilier | Direcția Dezvoltare și Investiții/Serviciul Managementul Proiectelor | - |
| 5 | Membru | **Delia-Maria Poroh** | Consilier | Direcția Generală Buget, Finanțe, Resurse Umane /Serviciul Financiar-Contabil | - |
| 6 | Membru de rezervă | **Adelina Monica Cătană** | tehnician aparatură medicală | Spitalului Clinic Județean de Urgență Cluj-Napoca | - |
| 7 | Membru de rezervă | **Niculina-Aurelia Rad** | consilier | Direcția Dezvoltare și Investiții/Serviciul Managementul Proiectelor | - |
| 8 | Membru de rezervă | **Judith Tothfalusi** | Consilier | Direcția Dezvoltare și Investiții/Serviciul Managementul Proiectelor |  |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci